Die treffendste van die Triton Athlete se pakket is daardie Gun Metal grys waarmee die bak ingekleur is. Dit werk goed met die pikswart 17-duim wiele met hul aggressiewe uitkyk oor die lewe. Verder is daar die oranje en swart plakkers wat alom die bakkie se lyf strek. Agter is die bakkie nie veel anders as die res van die reeks nie, maar daar is ŉ ‘Athlete’ plakker en die algehele siening is meer sportief.